text: جناب گڈ کری نے پچھلے چار برسوں میں این ڈی اے حکومت کے ذریعہ کی گئی ان کوششوں اور اقدامات کے بارے میں بھی تفصیلی ذکر کیا۔جن کے سبب عوام کی زندگیوں میں معیاری تبدیلیاں رونما ہوئی۔ انہوں نے بنیادی ڈھانچے کے شعبے میں بڑے پیمانے پر کئے گئے کاموں کے بارے میں بھی بتایا جیسا کہ قومی شاہراہیں 28 کلو میٹر یومیہ کی رفتار سے تعمیر کی جارہی ہیں۔ جس کی مثال پہلے کبھی نہیں ملتی۔ انہوں نے کہا کہ وزیراعظم جناب نریندر مودی کی قیادت میں ملک بدعنوانی سے پاک ،شفاف اور عہد بندی کے ساتھ بہت تیزی سے ترقی کررہا ہے۔ انہوں نے کہا کہ پچھلے چار برسوں میں بھارت کی شبیہ اور وقار میں دنیا بھر میں اضافہ ہوا ہے اور ہمارا درجہ تجارت کو آسان بنانے ، صفائی ستھرائی وغیرہ جیسے میدانوں میں مختلف معیارات پر عالمی سطح پر بہتر ہوا ہے۔